''Seba ke nêweşîya Korona Tirkîya de zî sey cayanê bînan ê dinya roje de dilab zêdîyena, vila bena tewr zaf cuya tepişteyan binê tehluke de yo. 20 dezgeh û sazgehê demokratîkê ke Ewropa de falîyet rayra bênê waşt ke wa Tirkîya de heme tepişteyî serbest bêrê veradayene.
Eşkerayîye de nê ameyî parekerdene: ''Zîndanî  semedê virusê Korona (Covid -19) cayê terw birîskî yê. tepişteyî wexto normal de zî hîjyernî ra mehrûm ê û heqê înan ê weşîye yêno binpaykerdene. Coka cuya tepişteyan  binê tehlukeyê girdî yê janê Korona de ya. Xora zîndanî bi xo semedê weşîye problemêkê  pîl ê.
Pîsporî vanê ke vera janî ganî temasê mabênê merdiman bêro kêmkerdene û şertê hîjyenî bêrê caardene. Reyna ganî werdo bivîtamîn  bêro werdene. Hukmatî zî kombîyayîşê merdiman qedexe kenê. La zîndanan  de bi se hezaran kesî komkerde yenê tepiştene, tepiteyî mergî rê ameyî caverdayene.
Tirkîya, Kurdîstan û  xeylêk cayanê dinya de rewşe semedê tepişteyan wahîm a.  Tirkîya de nizdê 300 hezar tepişteyî estê û hûmara înan kapasîteya zînanî ra zafêr a. Tepişteyî erd de rakewenê û hîjyen çîn o. Reyna 1343 tepişteyî nêweş ê û înan ra 344 nêweşê giran ê. Tedawîya nê nêweşan zîndan de mumkun nîya. Rîske nêweşan goreyê weşan deslab zêde yo. Tepişteyî mabênê çar dêsan de bi mergî  rî bi rî  ameyî verdayene. No tewirêko teberê merdimîye de yo.
Zîndanî semedê janê Korona cayê tewr birîsk ê. Mektebî ameyî girewtene, rayraşîyayîş, kombîyayîş, panel, konser, sînema û cîyê winayêne ke sixletî tede esto ameyî qedexekerdene.  Eke ewro çîyêk tepişteyan bibo berpirsîyarê ci dewlet a. Ganî tehlukeyê Korona yo ke cuya heme dinya tehdît keno  ra serede tepişteyê sîyasîyî pêroyê welatan de tepişteyî cade serbest bêrê veradayene.''
TSP (Platformê Vengê Tepişteyan / Ewropa)
AvEG-Kon (Konfederasyonê Koçberan ê Bindestan ê Ewropa)
SKB (Yewîya Cinîyan ê Sosyalîstan )
YS (Young Struggle)
ATİK (Konfederasyonê Karkeranê Tirkîya yê Ewropa)
UPOTUDAK (Komîteya Paştdayîşî ya bi Tepişteyanê Sîyasîyan)
ADHK (Konfederasyonê Heqan ê Demokratîkan ê Ewropa)
ADKH (Têgêrayîşê Cinîyan ê Demokratîkan ê Ewropa)
SYM (Socialist Youth Movement)
ADEF (Federasyonê Yewîyanê Dêrsimî yê Demokratîkî yê Ewropa)
AGEB (Yewîya Kedkaran ê Koçberan a Ewropa)

Kolektîfê Mor-Kizil
PGİ-MLM (Însiyatîfê  Ciwanan ê Partîzanan- Marksîst-Lenînîst-Maoîst)
KCDK-E (Kongreya Komelê Kurdî yê Demokratîkî yê Ewropa)
TJK-E (Têgêrayîşê Cinîyan ê Kurdan ê Ewropa)
Partîya Şoreşgere - Ewropa
Însiyatîfê Komunan ê  Demokratan ê Şoreşgêran ê Ewropa
Meclîsê Surgûnan ê Ewropa (ASM)"
